**Niklas Appelgren** (s. 24. kesäkuuta 1990 Kouvola) on suomalainen jääkiekkoilija, joka pelaa SM-liigajoukkue Saimaan Pallossa. Hän toimii joukkueen varakapteenina. Appelgren on pelipaikaltaan keskushyökkääjä, mutta hän osaa pelata myös laidassa.

Ura
---

Appelgren aloitti jääkiekkoilun viisivuotiaana KooKoossa. Hän siirtyi juniorina sittemmin Kuusankosken Puhtiin. Appelgren oli kaudella 2005–2006 C-nuorten SM-karsinnoissa tehoilla 3+6=9 joukkueensa paras syöttäjä ja jakoi sisäisen pistepörssin voiton Tomi Niskasen kanssa. Kaudeksi 2006–2007 hän siirtyi Hämeenlinnan Pallokerhon B-nuoriin, jossa Appelgren voitti seuraavan kauden 2007–2008 päätteeksi Suomen-mestaruuden. Kaudeksi 2010–2011 hän palasi kasvattajaseuraansa KooKoohon ja siirtyi seuran A-nuoriin. Appelgren nousi joukkueen varakapteeniksi. Hän oli A-nuorten I-divisioonan karsinnoissa KooKoon paras pistemies ja syöttäjä sekä jakoi sisäisen maalipörssin voiton Mikko Virtasen kanssa tehoilla 4+5=9. I-divisioonan runkosarjassa Appelgren oli joukkueen paras pistemies ja maalintekijä tehoilla 23+16=39, joilla hän sijoittui koko sarjan maalipörssissä neljänneksi ja pistepörssissä kuudenneksi. Appelgren debytoi kauden aikana myös KooKoon Mestis-joukkueessa, jossa hän pelasi viisi runkosarjaottelua tehden yhden syöttöpisteen.

Huhtikuussa 2011 Appelgren teki KooKoon kanssa kaksivuotisen Mestis-sopimuksen. Kausi 2011–2012 oli hänelle varsinainen tulokaskausi sarjassa. Appelgren teki 35 runkosarjaottelussa tehot 4+3=7 ja seitsemässä playoff-ottelussa yhden maalin. Hän voitti kauden päätteeksi Mestis-pronssia. Appelgren pelasi kauden aikana miesten pelejä myös kolmen Suomi-sarjaottelun verran KooKoo-65:ssa tehopistein 4+1=5. Kaudella 2012–2013 hän jäi KooKoon Mestis-joukkueessa pieneen rooliin ja pelasi 19 runkosarjaottelua ilman tehopisteitä. Appelgren pelasi ison osan kaudestaan myös lainalla Suomi-sarjajoukkue Kotkan Titaaneissa.

Kaudeksi 2013–2014 Appelgren siirtyi vuoden mittaisella sopimuksella Suomi-sarjajoukkue Imatran Ketterään. Hän nousi joukkueen varakapteeniksi ja oli tehoilla 22+24=46 Ketterän paras maalintekijä ja toiseksi paras pistemies Arttu Reposen jälkeen. Appelgren sijoittui koko Suomi-sarjan maalipörssissä neljänneksi. Kaudeksi 2014–2015 hän palasi vuoden mittaisella ja elokuun 2014 loppuun asti kestävän koeajan sisältäneellä sopimuksella KooKoohon. Appelgren sai jatkosopimuksen muutama päivä ennen koejaksonsa päättymistä. Hän voitti kauden päätteeksi Mestis-hopeaa.

Appelgren siirtyi kaudeksi 2015–2016 vuoden mittaisella sopimuksella Mestiksen nousijajoukkue Kokkolan Hermeksen riveihin. Hän nousi joukkueen varakapteeniksi. Appelgren oli 13 osumallaan Hermeksen kolmanneksi paras maalintekijä. Tehopisteitä kertyi kaikkiaan 19. Hän voitti myös joukkueen sisäisen tehotilaston lukemalla +5. Pudotuspeleissä Appelgren jakoi kolmella osumallaan Hermeksen sisäisen maalipörssin voiton Jussi Nättisen kanssa. Kaudella 2016–2017 hän oli joukkueen paras pistemies ja maalintekijä tehoilla 26+20=46, joilla Appelgren jakoi koko Mestiksen maalipörssin toisen sijan Kiekko-Vantaan Julius Rantaeskolan kanssa edellään vain SaPKon Jonatan Tanus sekä sijoittui pistepörssissä viidenneksi. Hänet äänestettiin kauden päätteeksi sarjan toiseen tähdistökentälliseen. Appelgren debytoi kauden aikana myös SM-liigassa pelattuaan kaksi ottelualainalla Hermeksen yhteistyöjoukkue Vaasan Sportissa. Hän teki liigadebyyttinsä alustavasti yhden ottelun mittaisella lainasopimuksella 14. tammikuuta 2017 Tapparaa vastaan. Appelgren merkittiin Sportin kolmosketjun vasempaan laitaan Lassi Kokkalan ja Tuomas Vänttisen viereen. Hän sai ottelussa jääaikaa 13.39 minuuttia.

Kaudeksi 2017–2018 Appelgren siirtyi 1+1-vuotisella sopimuksella SM-liigajoukkue Porin Ässiin. Hän teki liigauransa avausmaalin kauden kolmannessa ja uransa viidennessä ottelussaan 13. syyskuuta 2017 Mikkelin Jukureita vastaan. Appelgrenin ensimmäinen kokonainen SM-liigakausi toi kaikkiaan 42 runkosarja- ja seitsemässä playoff-ottelussa tehot 4+7=11. Huhtikuussa 2018 Ässät käytti hänen sopimuksessaan olleen option ja teki vuoden mittaisen Appelgrenin kanssa. Kaudella 2018–2019 hän teki runkosarjassa tehot 9+5=14. Appelgren oli runkosarjassa viimeiseksi jääneiden Ässien aktiivimiehistön toiseksi paras maalintekijä Peter Tiivolan jälkeen. Maaliskuussa 2019 hän teki seuran kanssa kaksivuotisen jatkosopimuksen.

Appelgren nimettiin kaudeksi 2019–2020 Ässien kapteeniksi. Loppukaudella 2020–2021 hän oli pari viikkoa sivussa loukkaantumisen vuoksi. Toukokuussa 2021 Appelgren teki Ässien kanssa vuoden mittaisen jatkosopimuksen. Kaudeksi 2021–2022 hänet nimettiin joukkueen varakapteeniksi, kun valmennusryhmä valitsi uudeksi kapteeniksi Ässiin palanneen Jarno Kärjen. Huhtikuussa 2022 Appelgren teki Ässien kanssa taas vuoden mittaisen jatkosopimuksen.

Kaudeksi 2023–2024 Appelgren siirtyi kaksivuotisella sopimuksella Saimaan Palloon. Hänet nimettiin joukkueen varakapteeniksi.

Pelityyli
---------

Jatkoaika.com-sivusto mainitsee Appelgrenin isokokoiseksi voimahyökkääjäksi, joka taitaa fyysisen pelin. Appelgrenillä on kuitenkin kehitettävää kiekollisessa pelissä. Hänen entisen seuransa Ässien silloisen urheilutoimenjohtaja Jari Korpisalon mukaan Appelgren on isokoinen maalintekijätyyppi, jonka suurimmat vahvuudet ovat maalinedustapelaamisessa.

Ässien entisen kehitysjohtaja Tommi Kerttulan mukaan Appelgren on monipuolinen pelaaja, joka pystyy pelaamaan sekä keskellä että laidassa. Kerttulan mukaan hän on luotettava pelaaja puolustussuuntaan. Appelgren pelaa lähtökohtaisesti puolustavampaa roolia, mutta Kerttula kertoi hänen jatkosopimuksestaan uutisoidessa maaliskuussa 2019, että Appelgrenin potentiaalia muilla osa-alueilla tullaan ulosmittaamaan tulevina vuosina.

Appelgren on maininnut esikuvakseen Jaromír Jágrin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | HPK | A-SM | 29 | 5 | 3 | 8 | 12 | 3 | 0 | 1 | 1 | 0 |
| 2009–2010 | HPK | A-SM | 41 | 8 | 8 | 16 | 12 | 4 | 1 | 0 | 1 | 6 |
| 2010–2011 | KooKoo **(A)** | A-I-div. Q | 7 | 4 | 5 | 9 | 4 | – | – | – | – | – |
|  | KooKoo **(A)** | A-I-div. | 24 | 23 | 16 | 39 | 12 | – | – | – | – | – |
|  | KooKoo | Mestis | 5 | 0 | 1 | 1 | 0 | – | – | – | – | – |
| 2011–2012 | KooKoo | A-I-div. Q | 5 | 2 | 9 | 11 | 2 | – | – | – | – | – |
|  | KooKoo | A-I-div. | 6 | 6 | 9 | 15 | 2 | – | – | – | – | – |
|  | KooKoo | Mestis | 35 | 4 | 3 | 7 | 8 | 7 | 1 | 0 | 1 | 2 |
|  | KooKoo-65 | Suomi-sarja | 3 | 4 | 1 | 5 | 0 | – | – | – | – | – |
| 2012–2013 | KooKoo | Mestis | 19 | 0 | 0 | 0 | 6 | – | – | – | – | – |
|  | Titaanit | Suomi-sarja | 16 | 8 | 4 | 12 | 10 | – | – | – | – | – |
| 2013–2014 | Ketterä **(A)** | Suomi-sarja | 38 | 22 | 24 | 46 | 22 | 3 | 1 | 2 | 3 | 0 |
| 2014–2015 | KooKoo | Mestis | 50 | 4 | 7 | 11 | 8 | 12 | 2 | 2 | 4 | 0 |
| 2015–2016 | Hermes **(A)** | Mestis | 35 | 13 | 6 | 19 | 30 | 7 | 3 | 2 | 5 | 0 |
| 2016–2017 | Hermes **(A)** | Mestis | 49 | 26 | 20 | 46 | 39 | 6 | 4 | 3 | 7 | 0 | Kakkostähdistö |
|  | Sport | SM-liiga | 2 | 0 | 0 | 0 | 0 | – | – | – | – | – |
| 2017–2018 | Ässät | SM-liiga | 42 | 4 | 7 | 11 | 10 | 7 | 0 | 0 | 0 | 0 |
| 2018–2019 | Ässät | SM-liiga | 42 | 9 | 5 | 14 | 18 | – | – | – | – | – |
| 2019–2020 | Ässät **(C)** | SM-liiga | 46 | 6 | 6 | 12 | 16 | – | – | – | – | – |
| 2020–2021 | Ässät **(C)** | SM-liiga | 38 | 4 | 7 | 11 | 12 | – | – | – | – | – |
| 2021–2022 | Ässät **(A)** | SM-liiga | 59 | 8 | 5 | 13 | 10 | – | – | – | – | – |
| 2022–2023 | Ässät **(A)** | SM-liiga | 46 | 4 | 8 | 12 | 10 | 8 | 1 | 2 | 3 | 2 |
| 2023–2024 | SaiPa **(A)** | SM-liiga | 57 | 3 | 4 | 7 | 12 | – | – | – | – | – |
| 8 kautta | yhteensä | SM-liiga | 332 | 38 | 42 | 80 | 88 | 15 | 1 | 2 | 3 | 2 |
| 7 kautta | yhteensä | Mestis | 193 | 47 | 37 | 84 | 91 | 32 | 10 | 7 | 17 | 2 |

Lähteet
-------

* Niklas Appelgren The Internet Hockey Databasessa (englanniksi)
* Niklas Appelgren Eurohockey-sivustolla (englanniksi)
* Niklas Appelgren *Elite Prospects*. Everysport Media Group AB.  (englanniksi)

### Viitteet

1. 1 2  Esittelyssä nykyjoukkueesta pisimpään Ässiä yhtäjaksoisesti edustanut Niklas Appegren! *ingstagram.com*.  31.7.2022. HC Ässät Pori Oy. Viitattu 18.9.2022.
2. 1 2 3  Tilastot - Niklas Appelgren - Kausi 2022-2023 *liiga.fi*. Jääkiekon SM-liiga Oy. Viitattu 12.3.2019.
3. 1 2 3 4 5 6  Niklas Appelgren *Elite Prospects*. Everysport Media Group AB.  (englanniksi)
4. ↑  Hermes pelaajakortti – Niklas Appelgren *youtube.com*.  26.10.2015. Edustus Hermes ry. Viitattu 14.1.2017.
5. ↑  Elite Prospects - KuPu U16 *eliteprospects.com*. Everysport Media Group AB. Viitattu 15.3.2019. (englanniksi)
6. ↑  Elite Prospects - U20 I-divisioona Stats 2010-2011 *eliteprospects.com*. Everysport Media Group AB. Viitattu 15.3.2019. (englanniksi)
7. ↑  KooKoolle nippu uusia sopimuksia *Jatkoaika.com*.  5.4.2011. Jatkoaika r.y. Viitattu 14.1.2017.
8. ↑  Kinnunen, Valtteri: KooKoon pelaaja-arviot 2012–13: Nousu synkistä vesistä *Jatkoaika.com*.  2.4.2013. Jatkoaika r.y. Viitattu 14.1.2017.
9. ↑  Niklas Appelgren Imatralle *Jatkoaika.com*.  23.7.2013. Jatkoaika r.y. Viitattu 14.1.2017.
10. ↑  Mestiksen mestari rysäytti raivolla – pelaajarunko kasassa *Jatkoaika.com*.  5.5.2014. Jatkoaika r.y. Viitattu 14.1.2017.
11. ↑  Appelgren vakuutti KooKoo-valmennuksen *Jatkoaika.com*.  27.8.2014. Jatkoaika r.y. Viitattu 14.1.2017.
12. ↑  Hermekselle vahvistusta maalille ja hyökkäykseen *Jatkoaika.com*.  18.6.2015. Jatkoaika r.y. Viitattu 14.1.2017.
13. ↑  Mestis-kauden parhaimmisto sai palkintonsa – Tanuksen tykkikausi keräsi arvostusta *Jatkoaika.com*.  27.4.2017. Jatkoaika r.y. Viitattu 27.4.2017.
14. ↑  Niklas Appelgren yhdeksi otteluksi Sportiin *vaasansport.fi*.  13.1.2017. Hockey-Team Vaasan Sport Oy. Viitattu 14.1.2017.
15. ↑  Kokoonpanot *liiga.fi*.  14.1.2017. Jääkiekon SM-liiga Oy. Viitattu 4.5.2021.
16. ↑  Ottelutilastot *liiga.fi*.  14.1.2017. Jääkiekon SM-liiga Oy. Viitattu 14.1.2017.
17. 1 2  Maksim Matushkin jatkaa Ässissä *assat.com*.  13.4.2017. HC Ässät Pori Oy. Viitattu 13.4.2017.
18. ↑  Junttila, Kati: Ässät oli jälleen tyly isäntä *Jatkoaika.com*.  13.9.2017. Jatkoaika r.y. Viitattu 13.3.2024.
19. ↑  Ässille tukku jatkosopimuksia sekä puolustaja Espoosta *Jatkoaika.com*.  20.4.2018. Jatkoaika r.y. Viitattu 20.4.2018.
20. ↑  Elite Prospects - Ässät *eliteprospects.com*. Everysport Media Group AB. Viitattu 15.3.2019. (englanniksi)
21. 1 2  Niklas Appelgren jatkaa Ässissä *assat.com*.  7.3.2019. HC Ässät Pori Oy. Viitattu 12.3.2019.
22. ↑  Luotola, Juha: Ässien kapteenisto valittu – joukkue äänesti kippariksi todellisen yllätysnimen! *satakunnankansa.fi*.  2.9.2019. Sanoma Media Finland Oy. Viitattu 2.9.2019.
23. ↑  Karhukortteli.fi viikkokatsaus viikolle 11 *assat.com*.  15.3.2021. HC Ässät Pori Oy. Viitattu 4.5.2021.
24. ↑  Koski, Matti: Ässät teki jatkosopimuksen kapteeninsa kanssa − "Niklas Appelgren edustaa Ässissä vakautta, vastuullisuutta ja jatkuvuutta" *Jatkoaika.com*.  3.5.2021. Jatkoaika r.y. Viitattu 4.5.2021.
25. ↑  Seppä, Lassi: Jarno Kärjestä Ässien kapteeni − viime kauden kipparille A-kirjain rintaan *Jatkoaika.com*.  13.8.2021. Jatkoaika r.y. Viitattu 13.8.2021.
26. ↑  Nurminen, Veikko: Luottohyökkääjäksi noussut Niklas Appelgren jatkaa Ässissä: "Ässät nousee päivittäisen tekemisen kautta" *Jatkoaika.com*.  12.4.2022. Jatkoaika r.y. Viitattu 12.4.2022.
27. ↑  Westerlund, Jenna: Kokenut Niklas Appelgren siirtyy SaiPaan *Jatkoaika.com*.  10.4.2023. Jatkoaika r.y. Viitattu 14.4.2023.
28. ↑  Toivanen, Tuomas: Ville Vainikainen ei jatka SaiPan kapteenistossa, Miska Siikosesta uusi kapteeni *Jatkoaika.com*.  18.8.2023. Jatkoaika r.y. Viitattu 19.8.2023.
29. ↑  Niklas Appelgren *Jatkoaika.com*. Jatkoaika r.y. Viitattu 14.1.2017.


|  |  |  |
| --- | --- | --- |
| Edeltäjä:**Tommi Taimi** | **Porin Ässien kapteeni SM-liigassa**2019–2021 | Seuraaja:**Jarno Kärki** |

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
50 Rikkilä |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen  

Valmentajat Hämäläinen – Immonen – Goldberg – Ore – Ropo – Kadera